KTC ดีด 3% เล็งยอดใช้บัตรเครดิตคึก หลังท่องเที่ยวฟื้น โบรกแนะ “ซื้อ” เป้า 64 บ. 
KTC ดีด 3% เล็งยอดใช้บัตรเครดิตคึก หลังปชช.ออกมาใช้จ่ายมากขึ้นโดยเฉพาะการเดินห้าง พร้อมกับการท่องเที่ยวฟื้น ขณะที่สัญญาณเทคดีขึ้น ราคาสามารถยืนเหนือเส้นค่าเฉลี่ย 200 วัน โบรกแนะ “ซื้อ” เป้า 64 บ. 
KTC ดีด 3% เล็งยอดใช้บัตรเครดิตคึก หลังปชช.ออกมาใช้จ่ายมากขึ้นโดยเฉพาะการเดินห้าง พร้อมกับการท่องเที่ยวฟื้น ขณะที่สัญญาณเทคดีขึ้น ราคาสามารถยืนเหนือเส้นค่าเฉลี่ย 200 วัน โบรกแนะ “ซื้อ” เป้า 64 บ. 
26 พ.ค. 2565

ผู้สื่อข่าวรายงานว่า วันนี้ (26 พ.ค. 2565) ราคาหุ้น บริษัท บัตรกรุงไทย จำกัด (มหาชน) หรือ KTC ณ เวลา 12:00 น. อยู่ที่ระดับ 61.00 บาท บวกไป 2.00 บาท หรือขึ้นไป 3.39% โดยทำจุดสูงสุดที่ 61.25 บาท และทำจุดต่ำสุดที่ 59.00 บาท ด้วยมูลค่าการซื้อขาย 568.13 ล้านบาท

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุนฝ่ายวิจัย บล.เมย์แบงก์ (ประเทศไทย) กล่าวว่า ราคาหุ้นบนกระดาน KTC ปรับตัวขึ้นส่วนหนึ่งรับการใช้จ่ายในประเทศมีสัญญาณดีขึ้นคนออกมาเดินห้างมากขึ้นทำให้มีการใช้จ่ายมากขึ้น พร้อมกับมีการกระตุ้นการท่องเที่ยว อีกทั้ง KTC มีธนาคารกรุงไทย (KTB) บ.แม่ ที่จะจับมือทำแคมเปญต่างๆ ออกมา
ขณะเดียวกันมองว่าต้นทุนดอกเบี้ยน่าจะไม่สูงมากหลังจากรายงานการประชุมของธนาคารกลางสหรัฐ (เฟด) ว่าจะปรับขึ้นอัตราดอกเบี้ย 0.50% ในการประชุม 2 ครั้งหน้า ซึ่งอาจทำให้การปรับขึ้นดอกเบี้ยในปลายปีนี้อาจจะต่ำกว่าที่ตลาดคาดไว้ที่ 3%
ทั้งนี้ ภาพธุรกิจ KTC มีมุมมองแข็งแกร่งเรื่องกำไรเป็น Sentiment บวกเป็นแรงกระตุกกลับมาให้มีการซื้อขายคึกคักวันนี้ ประกอบกับสัญญาณทางเทคนิคดีขึ้น โดยราคายืนเหนือเส้นค่าเฉลี่ย 200 วัน เป็นโมเมนตัมเชิงบวกอีกทาง แนะนำ “ซื้อ” ให้ราคาเป้าหมาย 64.00 บาท